CELEX: 32007R0651
Language: bg
Date: 2007-06-08 00:00:00
Title: Регламент (ЕО) № 651/2007 на Комисията от 8 юни 2007 година относно класирането на някои стоки в Комбинираната номенклатура

14.6.2007   
            
            
               BG
            
            
               Официален вестник на Европейския съюз
            
            
               L 153/3
            
         
      РЕГЛАМЕНТ (ЕО) № 651/2007 НА КОМИСИЯТА
   
   от 8 юни 2007 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението към настоящия регламент, следва да бъдат класирани под кодовете по КН, посочени в колона 2, по силата на основанията, посочени в колона 3 от същата таблица.
            
         
               (4)
            
            
               Уместно е да се предвиди, че при отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляра за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, трябва да бъдат класирани в Комбинираната номенклатура под кодовете по КН, посочени в колона 2 от същата таблица.
   Член 2
   При отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността, обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на дванадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 юни 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 580/2007 (ОВ L 138, 30.5.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  Код по КН
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Тънко облекло за жени, предвидено да покрива горната част на тялото до под ханша, от едноцветен, трикотажен плат от синтетични влакна (80 % полиамид и 20 % еластан), тъканта не съдържа каучукови нишки.
                              Облеклото има ленти от вулканизиран каучук, широки 8 мм (позиция 4008), които са пришити към вратната извивка, ръкавната извивка и отворите за краката.
                              Облеклото има подсилени с метални банели чашки, подплатено дъно, регулиращи се презрамки в контрастен цвят и високо изрязани отвори за краката.
                              (Бански костюм)
                              (виж снимка № 641) (1)
                              
                           
                        
               
                  6112 41 90
               
               
                  Класирането се определя от общи правила 1 и 6 за тълкуване на Комбинираната номенклатура и описанието на кодове по КН 6112, 6112 41 и 6112 41 90.
                  Лентите са добавени, но не влизат в състава на плата, поради което облеклото не може да се класира в подпозиция 6112 41 10 (бански костюми за жени или момичета от синтетични влакна, съдържащи 5 % или повече каучукови нишки).
                  Като се вземат предвид основното предназначение, кройката и естеството на плата, облеклото отговаря на критериите за класиране като бански костюм за жени или момичета от синтетични влакна (код по КН 6112 41 90 – други).
               
            
                  
                              2.
                           
                           
                              Ватиран текстилен артикул, състоящ се от два слоя трикотажна материя (100 % памук), съединени с подплата чрез прошиване.
                              Готовият артикул е съединен чрез зашиване и има следните характеристики:
                              Артикулът е с дължина приблизително 90 см и затваряща се вратна извивка. В предната част има отвор, който се затваря с цип, с приблизителна дължина 68 см. На нивото на талията има ластичен пристягащ елемент. Горната част на артикула има отвори за ръцете, а страничната и долната част са изцяло затворени. Кройката на горната част придава на изделието форма на облекло.
                              (Детски гащеризон торба)
                              (Виж снимка № 640) (1)
                              
                           
                        
               
                  6211 42 90
               
               
                  Класирането се определя от общи правила 1 и 6 за тълкуване на Комбинираната номенклатура, забележка 7 към раздел XI, забележка 8 към глава 62 и описанието на кодове по КН 6211, 6211 42 и 6211 42 90.
                  Съгласно забележка 4, буква а) към глава 62 този артикул не може да се разглежда като облекло за „бебета“, тъй като е предназначен за малки деца с височина, надвишаваща 86 см, следователно класирането му в позиция 6209 не се допуска.
                  Като се вземат предвид обяснителните бележки към КН за позиция 6111, които определят като облекла бебешките торби с отвори за ръцете или с ръкави, настоящият артикул, чийто модел е като този за бебета (горната му част е скроена като облекло), но има по-голям размер, трябва също да бъде определен като облекло.
                  Тъй като кройката на горната част е скроена така, че да следва формата на тялото, този артикул се разглежда като облекло от раздел XI, а не като артикул за легла или друг подобен артикул за обзавеждане. Следователно не се допуска класирането му в позиция 9404.
                  Тъй като в разделите, отнасящи се до облеклата, няма позиция за подобни артикули, този артикул следва да бъде класиран като „други облекла“.
               
            
                  
                              3.
                           
                           
                              Артикул за обзавеждане от текстилни материали за употреба в автомобили. Предназначен е за поставяне върху автомобилните седалки и се състои от многослоен материал, чиито външни слоеве са от трикотаж (памук), а средният слой е от нетъкан текстил, който служи за подплата.
                              (Калъф за седалка)
                              (Виж снимка № 642) (1)
                              
                           
                        
               
                  6304 92 00
               
               
                  Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 6304 и 6304 92 00.
                  Виж обяснителните бележки към Хармонизираната система за позиция 6304, в които е посочено, че тази позиция включва артикули от текстилни материали за обзавеждане на автомобили.
                  Този артикул не е част от автомобилната седалка, а е аксесоар към нея и следователно не може да бъде класиран в позиция 9401. Виж също обяснителните бележки към ХС за позиция 9401„Части“.
                  Тъй като артикулът е предназначен да бъде използван в автомобили, той не може да бъде разглеждан като артикул за легла и други подобни артикули. Следователно не се допуска класирането му в позиция 9404.
               
            
         
      
         
      
         
      
         (1)  Снимките са само за информация.